# Serie B

La Serie B - coneguda per motius de patrocini com a Serie BKT - és la segona competició del sistema de lligues del futbol italià. La competició havia estat organitzada per la Serie A fins a 2011, però des de la temporada 2011-12 es va crear la Lega Nazionale Professionisti Serie B o, més senzillament, Lega B.

## Sistema de joc

Aquesta divisió es compon de 19 clubs, on juguen tots contra tots. Al final, el que obtingui més punts, serà el nou campió de la competició i ascendeix a la Sèrie A. També puja el subcampió, i el tercer si aquest supera en més de 9 punts al 4t classificat. En cas contrari s'ha de jugar el play-off d'ascens.

### Play-Off d'Ascens

Mitjançant aquest sistema es delimita un perímetre de 14 punts per obtenir el dret a jugar-prenent com a referència el tercer classificat. Tots els equips que tinguin menys de 14 punts de diferència amb el tercer poden disputar el play-off arribant com a màxim al 8è classificat, podent estar compost el play-off des de 2 a 6 equips.
* En cas de ser 2 equips (3r i 4t) jugarien una eliminatòria d'anada i tornada i el vencedor ascendeix.
* En cas de ser 3 equips (3r, 4t i 5è), els dos pitjors classificats jugarien a anada i tornada una eliminatòria on sortiria el vencedor que s'enfrontaria al tercer classificat a anada i tornada. El vencedor ascendeix.
* En cas de ser 4 equips (3r, 4t, 5è i 6è). S'enfrontarien a anada i tornada 3r contra 6è i 4t contra 5è i els vencedors disputarien la final, també a anada i tornada amb avantatge de camp per al millor classificat. El vencedor ascendeix.
* En cas de ser 5 equips (3r, 4t, 5è, 6è i 7è). Els equips classificats en 6è i 7è lloc juguen una eliminatòria a partit únic per accedir a les semifinals que es disputarien en el mateix format que amb 4 equips.
* En cas es ser 6 equips (3r, 4t, 5è, 6è, 7è i 8è). S'enfrontarien en un torn preliminar 5è contra 8è i 6è contra 7è a partit únic. Els vencedors s'enfrontarien en semifinals a 3r i 4t en anada i tornada i la final, també a anada i tornada entre els vencedors d'aquestes. El guanyador ascendeix.
En els play-offs no regeix la regla del valor doble dels gols en camp contrari. Tampoc es llancen penals accedint a la següent ronda el millor classificat a la lliga regular. Només a la final, en el cas que tots dos equips quedin igualats en l'eliminatòria i, a més, haguessin acabat amb els mateixos punts a la lliga es llançaria des del punt de penal.

### Playout (Play-Off de Descens)

Els 3 últims descendeixen a la Sèrie C, seguits del antepenúltim sempre que entre aquest i l'equip anterior (posició 18è) hi hagi una diferència de 4 punts. En cas contrari, es disputarà entre el 18 ° i 19 ° una eliminatòria a doble partit, on el perdedor descendeix de categoria.
Ascendeixen els campions dels tres grups de la Sèrie C, i un quart provinent dels play-offs que es disputen en aquesta lliga.
Equips de la temporada 2019-2020 :
| Equip | Ciutat | Estadi | Capacitat |
| Ascoli | Ascoli Piceno | Cino e Lillo Del Duca | 20.550 |
| Benevento | Benevento | Ciro Vigorito | 17.554 |
| Chievo Verona | Verona | Marc'Antonio Bentegodi | 43.000 |
| Cittadella | Cittadella | Piercesare Tombolato | 7.623 |
| Cosenza | Cosenza | San Vito-Gigi Marulla | 24.209 |
| Cremonese | Cremona | Giovanni Zini | 20.461 |
| Crotone | Crotona | Ezio Scida | 16.500 |
| Empoli | Empoli | Carlo Castellani | 16.800 |
| Frosinone | Frosinone | Benito Stirpe | 16.125 |
| Juve Stabia | Castellammare di Stabia | Romeo Menti | 13.000 |
| AS Livorno | Livorno | Armando Picchi | 19.801 |
| Perugia | Perusa | Renato Curi | 28.000 |
| Pescara | Pescara | Adriàtico- Giovanni Cornacchia | 20.476 |
| AC Pisa | Pisa | Arena Garibaldi - Romeo Anconetan | 14.869 |
| Pordenone | Pordenone | Friuli | 25.000 |
| Salernitana | Salern | Arechi | 31.300 |
| Spezia | La Spezia | Alberto Picco | 10.000 |
| Trapani | Trapani | Polisportivo Provinciale | 7.787 |
| FC Unione Venezia | Venècia | Pier Luigi Pienzo | 17.500 |
| Virtus Entella | Chiavari | Stadio Comunale | 5.535 |

## Enllaços externs

* Plana oficial de la Lega Nazionale Professionisti (italià)